נבסו

נֶבְסוּ (מאמהרית: ነፍሱ נֵפְסוּ, נשמה/נפש) היא קומדיית מצבים ישראלית. נבסו עלתה לראשונה לשידור ב-9 במרץ 2017 בערוץ 2, במסגרת שידורי הזכיינית "רשת". את הסדרה יצרו וכתבו יוסי ואסה, שי בן עטר וליאת שביט, ביים שי בן עטר ומככבים בה יוסי ואסה, מירב פלדמן, חנה לסלאו, גדי יגיל, מסקי שיברו וסולומון מרשה. הסדרה זכתה בפרס אמי הבין-לאומי לסדרה הקומית הטובה ביותר של 2018.

לאחר שבעה פרקים ב-6 באפריל 2017 הסתיים החצי הראשון של העונה הראשונה. החצי השני של העונה הראשונה עלה ב-6 בנובמבר 2017, לאחר פיצול ערוץ 2 ושודר בערוץ 13. צילומי העונה השנייה החלו במאי 2019 והסתיימו ביולי 2019, והעונה עלתה לשידור ב-13 ביוני 2020, והסתיימה ב-28 במאי 2021.

בספטמבר 2017 נמכרה הסדרה לרשת FOX האמריקאית. ב-12 בנובמבר 2017 פורסם כי הסדרה המקורית עלתה גם לגמר טקס הטלוויזיה הבינלאומי של C21Media בלונדון שם הייתה מועמדת כקומדיה הטובה ביותר. בספטמבר 2022 נמכרה לערוץ ZDF הגרמני ובשנת 2023 עלתה למסך תחת השם "I don't work here".

בסוף אותו החודש הסדרה נמכרה לנטפליקס עם שתי העונות של הסדרה.

==עלילה==
גילי צ'לצ'או (יוסי ואסה), פרסומאי ממוצא אתיופי, נשוי לתמר (מירב פלדמן), אמנית ופסלת ממוצא אשכנזי פולני. גילי ותמר מנסים לגדל את ילדתם בת החמש, למרות הדעות הקדומות והמתחים של המשפחה המורחבת, כאשר כל מפגש של המשפחות המורחבות גורם בעיקר לחילוקי דעות. הם מתגוררים אצל ניצה (חנה לסלאו) אמה חסרת הטאקט והמתנשאת של תמר ואצל יעקב (גדי יגיל), פנסיונר טרי שמבצע כל מה שניצה אומרת לו לעשות. אלמיטו צ'לצ'או (מסקי שיברו), אמו של גילי נאמנה למסורת האתיופית ודואגת לילדיה, כעת גרה עם אחיה שמלש (סולומון מרשה), דודו של גילי.

הסדרה עוסקת בסיטואציות שנקלעים אליהן תמר וגילי בחיי היומיום, לצד סיטואציות של המשפחה המורחבת. בכל פרק שלושה מישורים: עלילה מרכזית ושתי עלילות משנה; לרוב העלילה הראשית עוסקת בתמר וגילי ולרוב עלילות המשנה עוסקות בשני צדי המשפחה המורחבת: אלמיטו ושמלש או יעקב וניצה.

==דמויות==
===דמויות ראשיות===
*גיל ״גילי״ (נגוסה) צ'לצ'או (יוסי ואסה): פרסומאי ישראלי ממוצא אתיופי בשנות השלושים לחייו. בעלה של תמר ואביה של מעיין, אמו היא אלמיטו.
*תמר אגסי-צ'לצ'או (מירב פלדמן): אמנית ישראלית ממוצא אשכנזי בשנות השלושים לחייה. אשתו של גילי ואמה של מעיין, הוריה הם ניצה ויעקב.
*ניצה אגסי (חנה לסלאו): אמא של תמר ואשתו של יעקב. פולניה, חסרת טאקט, מתנשאת ופוקדת כל הזמן על בעלה. היא מנסה להיות סובלנית כלפי גילי ומשפחתו, אך לא תמיד מצליחה. סבתה של מעיין.
*יעקב אגסי (גדי יגיל): אבא של תמר ובעלה של ניצה. עבד ברפא"ל במשך 30 שנה וכעת הוא פנסיונר טרי. ניצה מנצלת זאת והיא פוקדת עליו לעשות את כל מה שהיא מורה לו. סבה של מעיין.
*אלמיטו צ'לצ'או (מסקי שיברו): אמו של גילי. אלמנה בשנות החמישים לחייה, נאמנה למסורת האתיופית, ומבחינתה גילי איבד כל קשר לשורשיו האתיופיים. סבתה של מעיין. אחות בבית חולים

===דמויות משניות===
*שמלש מקונן (סולומון מרשה): אחיה של אלמיטו ודודם של גילי, אורטל ואלירן. אגרן. ידוע בתאונותיו הרבות במהלך נהיגה.
* מעיין צ'לצ'או (אריאלה איזנווה): בתם בת החמש של גילי ותמר.
* אלירן צ'לצ'או (חיים איזיקיאס): בנה של אלמיטו, אחיהם של אורטל וגילי.
* אורטל צ'לצ'או (לירז אברה): בתה של אלמיטו, אחותם של אלירן וגילי.
* כרמון (שמעון מימרן): הבוס של גילי ומנדל.
* מנדל (קובי אריאלי): עובד במשרד הפרסום של גילי. אומר לגילי בכנות את כל מה שחושב עליו ועל מעשיו. חרדי
* ד"ר עמי (עמי ויינברג): מנהל בית חולים.
* זאודיטו (טיטי קבדה): חברה טובה של אלמיטו, עובדת איתה בבית החולים. בת זוג של שמלש.
*קארין (לילך ברנע-לשם): עובדת בחברת הפרסום. יושבת על משבצת ה"אפליה המתקנת" כאישה.

===דמויות אורחות===
* גיורא (דב רייזר): חברו הטוב של יעקב אשר יצא מהארון בגיל 70. אשתו לשעבר היא חמדה.
* גלעד אגסי (אלישע בנאי): אחיה של תמר ובנם של יעקב וניצה, חזר לביקור מולדת מברלין, ולאחר מכן חזר באשמת ניצה ויעקב.
* מאיר אדוני: בתפקיד עצמו, שף שבא להעביר ליעקב סדנת בישול קציצות פרטית, כדי שיבשל יותר טוב מניצה.
* רוני סומק: בתפקיד עצמו, מנחה סדנת שירה שיעקב וניצה משתתפים בה.
* אריק סיני: בתפקיד עצמו, זמר ששר משיריו של יעקב.
* מיכאל אלוני: בתפקיד עצמו, בתור בן זוגה לשעבר של תמר. אובססיבי כלפיה.
*אורה (גילת אנקורי): חברה של ניצה. ירדה מעל 40 קילו.
*סוזי מילר: אישה לה מוכר יעקב את חלקת הקבר שקנה לה ולאשתו, לאחר מכן מוכרת את החלקה בכפול לניצה שמחליטה שהיא לבסוף רוצה להיקבר לצד בעלה.

== סקירת סדרה ==

==פרקים==
===עונה 1===
{| class="wikitable"
!scope="col" style="background:#FF7F00; color:#000;"|מספר הפרק(בסדרה)
!scope="col" style="background:#FF7F00; color:#000;"|מספר הפרק(בעונה)
!scope="col" style="background:#FF7F00; color:#000;"|שם הפרק
!scope="col" style="background:#FF7F00; color:#000;"|תאריך שידור מקורי 
|-
|1
|1
|פיילוט
|9 במרץ 2017
|-
| colspan="4" |גילי ותמר מסתבכים עם השכנים. ניצה רוצה לעשות ניתוח קוסמטי בצוואר. שמלש מביא עז לשחיטה באזכרה של בעלה של אלמיטו.
|-
|2
|2
|קניות
|16 במרץ 2017
|-
| colspan="4" |גילי מקבל הנחה בסופר יוקרתי מקופאית אתיופית. אלמיטו מנסה לתקשר עם אורטל וחושבת שהיא מתביישת בה. יעקב קונה חלקת קבר לו ולניצה.
|-
|3
|3
|המרוץ לדירה
|23 במרץ 2017
|-
| colspan="4" |גילי מבין שניצה חודרת לפרטיות שלו ושל תמר והם מחליטים לעבור דירה. אורטל עומלת על עבודת שורשים. יעקב מגלה שחברו יצא מהארון.
|-
|4
|4
|זהירות, שירי ילדות!
|25 במרץ 2017
|-
| colspan="4" |גילי מנסה להבין למה מונעים ממנו מקרי גזענות. ניצה חוששת שיעקב סובל מדיכאון סמוי. שמלש עושה תאונה באוטו החדש שלו ואלמיטו מנסה להתחמק מכל נסיעה איתו.
|-
|5
|5
|הפסל
|30 במרץ 2017
|-
| colspan="4" |גילי חושב שהפסל החדש שפיסלה תמר אינטימי מדי. אורטל מתחילה לצאת עם חבר. יעקב רוצה לעשות צניחה חופשית ליום הולדתו ה-70.
|-
|6
|6
|המבטא
|1 באפריל 2017
|-
| colspan="4" |ניצה חוששת שלמעיין יש מבטא אתיופי כבד. תמר מבינה שלגילי יש היסטוריה יותר מרתקת בחייו. יעקב מחליט ללמוד אמהרית אך אלמיטו משפיעה עליו לרעה.
|-
|7
|7
|מכונית של עשירים
|6 באפריל 2017
|-
| colspan="4" |גילי מחליט להשוויץ בפני השכן שלו ומחליט לקנות מכונית יוקרתית לו ולתמר. אלמיטו רוצה להרוויח כסף פיצויים ממקרי גזענות. ניצה גורמת לשערורייה. יעקב עובר ניתוח קילה.
|-
|8
|8
|שחייה
|7 בנובמבר 2017
|-
| colspan="4" |גילי לא יודע לשחות ופוחד מהים, ותמר חוששת שהוא מפחיד את מעיין. יעקב נוחר בשינה וזה מפריע לניצה לישון. אלמיטו חושבת שמורה למוזיקה מתחיל איתה.
|-
|9
|9
|שוביניזם
|12 בנובמבר 2017
|-
| colspan="4" |גילי מרגיש שאלמיטו מרחמת עליו שהוא עושה עבודות בית. ליעקב נמאס שניצה מפילה עליו כל הזמן מטלות בית והוא מחליט להסתגר בחדר ולכתוב ספר על חוויית נעורים.
|-
|10
|10
|המנקה
|19 בנובמבר 2017
|-
| colspan="4" |תמר מוצאת עוזר בית אתיופי אבל גילי לא מוכן שאתיופי אחר ינקה אחריו. גלעד, אח של תמר, מגיע לביקור מולדת מברלין ולניצה יש הרגשה שהוא רוצה לחזור לתמיד.
|-
|11
|11
|יום הולדת לגילי
|26 בנובמבר 2017
|-
| colspan="4" |ניצה ויעקב מזועזעים שלגילי אף פעם לא חגגו יום הולדת ומעודדים את תמר לארגן לו מסיבת הפתעה. אלמיטו מחליטה לעברת את שמה ל"אגם" כדי להקל על הקולגות בעבודה.
|-
|12
|12
|ההתאבדות
|3 בדצמבר 2017
|-
| colspan="4" |גילי שותה בטעות מסיר אבנית בבית ובבית החולים משוכנעים שהוא ניסה להתאבד. ניצה רושמת אותה ואת יעקב לקורס כתיבת שירה אצל רוני סומק.
|-
|13
|13
|תחרות סבתות
|10 בדצמבר 2017
|-
| colspan="4" |יעקב רוצה לראות כדורגל עם החברים של גילי, אבל גילי עושה הכול כדי להתחמק מכך. אלמיטו וניצה מתחרות מי מחנכת את הנכדה טוב יותר.
|-
|14
|14
|פשרות
|17 בדצמבר 2017
|-
| colspan="4" |ניצה חושדת שיעקב מתכנן למצוא כלה אוקראינית באינטרנט, גילי חושד שתמר מרגישה שהתפשרה עליו כשהם הכירו ואלמיטו מחליטה להשגיח על קבוצת הווטסאפ של אלירן מקרוב.
|}

===עונה 2===
{| class="wikitable"
!scope="col" style="background:#0abab5; color:#000;"|מספר הפרק(בעונה)
!scope="col" style="background:#0abab5; color:#000;"|מספר הפרק(בסדרה)
!scope="col" style="background:#0abab5; color:#000;"|שם הפרק
!scope="col" style="background:#0abab5; color:#000;"|תאריך שידור מקורי 
|-
|1
|15
|המירוץ למיליון
|13 ביוני 2020
|-
| colspan="4" |ניצה מחליטה להשתתף במרוץ למיליון, ומשדלת את אלמיטו להצטרף אליה. הזמר סטפן לגר מגיע לעבודה של גילי, וגילי מנסה לנצל את ההזדמנות כדי לארגן הופעה של הזמר במסיבת יום ההולדת של הבת שלו.
|-
|2
|16
|ההפגנה
|17 ביוני 2020
|-
| colspan="4" |הבוס של גילי דורש ממנו להיות יותר פעיל ברשת, וגילי מחליט ללכת להפגנה של אתיופים והופך למנהיג הקהילה. יעקב מחליט להסתיר מניצה את תוצאות הבדיקה הרפואית שלו.
|-
|3
|17
|הדיאטה של ניצה
|24 ביוני 2020
|-
| colspan="4" |ניצה פוגשת חברה מהעבר שהורידה מעל ל-40 קילו ממשקלה, ומחליטה לעשות דיאטה גם כן. גילי, שמלש ואלמיטו מכירים לניצה את דיאטת הגת, אליה היא מתמכרת.
|-
|4
|18
|השרימפס
|1 ביולי 2020
|-
| colspan="4" |גילי מגלה שתמר נותנת למעיין לאכול שרימפס מאחורי גבו ובעצת מנדל מנסה לגייר אותה לחומרא. ניצה מנהלת קרבות בפייסבוק נגד הראפר "הצל". אלמיטו מסתבכת בנדר וצריכה לעלות על חמור לבן, היישר לירושלים.
|-
|5
|19
|מאותגר שכר
|8 ביולי 2020
|-
| colspan="4" |גילי מגלה שכל המשרד מרוויח יותר ממנו וחושד בגזענות. ניצה גוררת את יעקב לסדנת טנטרה. אלמיטו מוצאת דרך חדשה לנצל את אפליית המשטרה לטובתם.

|-
|6
|20
|השיער
|19 באוגוסט 2020
|-
| colspan="4" |תמר מתחילה ללמד בבית ספר ועכשיו גילי צריך לסדר למעיין את האפרו כל בוקר וזה ממש לא פשוט. יעקב מנסה למכור רכב ישן. אלמיטו מחליטה שהגיע הזמן למצוא לשמלש אישה שתבשל ותכבס לו במקומה.
|-
|7
|21
|הכלב
|26 באוגוסט 2020
|-
| colspan="4" |לאחר שפורצים לבית של ניצה ויעקב, מתחילה ניצה לפתח פחדים. יעקב מביא כלב שמירה לחצר כדי להרגיע אותה ומסתבר שלגילי יש פחד מכלבים.
|-
|8
|22
|ספיישל אתיופיה
|27 באוגוסט 2020
|-
| colspan="4" |גילי מגלה שניצה התכוונה להוציא דרכון פולני לתמר ומעיין, ומציע במקום שהמשפחה תוציא דרכונים אתיופים. כדי לבדוק את האפשרות טסים גילי ותמר לטיול בלתי נשכח באתיופיה.
|-
|9
|23
|העירום
|2 בנובמבר 2020
|-
| colspan="4" |ניצה ותמר נרשמות לסדנת ציור וניצה נזכרת בחלום ישן שהיה לה לדגמן בעירום. לגילי מנדנדים מהמילואים והוא מגלה שאם הוא יחזור לשם האתיופי שלו הוא יצליח "להיעלם" לרשויות.
|-
|10
|24
|מי יקבור את מי?
|
|-
| colspan="4" |ניצה ויעקב מבקרים את ראובן שנזקק לסיעוד וניצה מקנאה בעזרה שמקבל יעקב מהפיליפינית שגרה איתם.
|-
|11
|25
|השרקן
|
|-
| colspan="4" |גילי מתקשה לקבל את העלויות הגבוהות של הטיפול הרפואי בשרקן שלו וניצה חושדת שגילי לא אומר את האמת ביחס למצב שבו הוא נמצא.
|-
|12
|26
|אני והחבר'ה
|
|-
| colspan="4" |תמר מגלה שגילי לא מזמין אליהם חברים ואומר שזה בגללה, שהיא נורא עסוקה.
|-
|13
|27
|עבודות קיץ
|
|-
| colspan="4" |הילדה של גילי רוצה להקים עסק עצמאי בפארק ולמה נעלבה אלמיטו כשהבת הגיעה עם ארוחות המבורגרים מהעבודה וכל המשפחה רצתה לטעום.
|-
|14
|28
|פסי-כו-לו-גית
|
|-
| colspan="4" |ניצה משלימה את התואר שלה בייעוץ חינוכי ועושה הבחנות פסיכולוגיות לכל המשפחה.
|}

==קישורים חיצוניים==
מידע וכתבות:

* "[http://reshet.tv/parenthood/nevsoo/ נבסו]", באתר הזכיינית רשת
* 
* 
* 
* 
ביקורות:
* 
* 
* 

== הערות שוליים ==

קטגוריה:רשת: תוכניות וסדרות
קטגוריה:ערוץ 2: תוכניות וסדרות
קטגוריה:סדרות טלוויזיה ישראליות שעלו לשידור בשנות ה-2010
קטגוריה:סדרות קומדיה ישראליות
קטגוריה:קומדיות משפחתיות ישראליות
קטגוריה:קומדיות מצבים ישראליות
קטגוריה:זוכי פרס אמי הבין-לאומי: קומדיה
קטגוריה:סרטים ישראליים על העדה האתיופית